*Tämä artikkeli käsittelee jääkiekkoilijaa. Runoilijasta kertoo artikkeli Mikko Kukkonen.*

**Mikko Kukkonen** (s. 19. tammikuuta 1988 Siilinjärvi) on suomalainen jääkiekkopuolustaja, joka pelaa Aasian liigan eteläkorealaisjoukkue High1:ssä. Hän on pelityyliltään peruspuolustaja.

Ura
---

### Seuraura

Kukkonen on Kalevan Palloon kasvatti. Hän voitti C-nuorten SM-hopeaa vuonna 2004. Kukkonen nostettiin kaudeksi 2006–2007 KalPan SM-liigarinkiin kaksivuotisella sopimuksella. Hän pelasi kauden kuitenkin pääsosin vielä A-nuorissa ollen tehoilla 8+8=16 KalPan tehokkain puolustaja Petri Partasen kanssa. SM-liigassa Kukkonen pelasi kahdeksan runkosarjaottelua ilman tehopisteitä. Hän pelasi myös kevään 2007 tasonmittauksissa tehden neljässä ottelussa yhden syöttöpisteen. Miesten pelit tulivat Kukkoselle tutuksi myös kuuden Mestis-ottelun verran alle 20-vuotiaiden maajoukkueesta.

Kaudella 2007–2008 Kukkonen pelasi SM-liigassa 20 runkosarjaottelua ilman tehopisteitä. Hän pelasi kauden aikana myös kaksi Mestis-ottelua alle 20-vuotiaiden maajoukkueessa, mutta pääosan kaudestaan Kukkonen pelasi A-nuorissa. Hän oli siellä tehoilla 2+16=18 KalPan tehokkain puolustaja Pasi Hirvosen kanssa. Kukkonen voitti A-nuorten Suomenmestaruuden keväällä 2008. Kausi 2008–2009 oli hänen ensimmäinen kokonainen kausi SM-liigassa ja se toi 57 runkosarjaottelussa kolme syöttöpistettä sekä 12 playoff-ottelussa yhden syöttöpisteen. Kukkonen nousi kauden lopulla KalPan ykköspuolustajapariin Mika Strömbergin rinnalle korvaamaan loukkaantunutta Janne Jalasvaaraa. Hän voitti kauden päätteeksi SM-pronssia.

Kukkosen peliaika KalPassa väheni kaudella 2009–2010 osittain siksi, kun SM-liigajoukkueiden kokoonpanojen sallittu pelaajamäärä väheni 18 kenttäpelaajaan. Hän aloitti näin ollen KalPan lähtökohtaisena seitsemäntenä puolustajana ja pelasi runkosarjassa ainoastaan 29 ottelua tehopistein 1+1=2 sekä osan kaudestaan myös yli-ikäisenä A-nuorissa. Kukkonen teki SM-liigauransa avausmaalin hänen 113. SM-liigan runkosarjaottelussaan, runkosarjan viimeisellä kierroksella vieraissa Hämeenlinnan Pallokerhoa vastaan. Kukkonen palkittiin ottelun *Ilta-Sanomien* yhden tähden tähtipelaajana. Tammikuussa 2010 hän teki kaksivuotisen jatkosopimuksen KalPan kanssa. Kaudella 2010–2011 Kukkonen kuului hyvällä peruspelillään joukkueen suurimpiin onnistujiin. Hän voitti lukemalla +11 KalPa sisäisen tehotilaston. Kukkosen kautta kuitenkin lyhensi marraskuusta joulutaukoon asti kestänyt ylävartalovamma.

Kaudeksi 2013–2014 Kukkonen siirtyi kaksivuotisella sopimuksella Tampereen Ilvekseen, jota valmentaa hänelle KalPasta tuttu Tuomas Tuokkola. Kukkonen nousi aina kauden aikana joukkueen ykköspuolustajapariin Simon Gysbersin viereen ja sai hänen ohellaan eniten jääaikaa Ilveksessä. Hän teki myös SM-liigan yhden kauden piste-ennätyksensä tehoilla 6+10=16. Kaudeksi 2015–2016 Kukkonen siirtyi kaksivuotisella sopimuksella Espoo Bluesiin. SM-liigan siirtotakarajan jälkeen helmikuussa 2016 hänet nimettiin jo joukkueen neljänneksi kapteeniksi, kun talousvaikeuksista kärsineen seuran oli jättänyt aiemmat kapteenit Kim Hirschovits, Kalle Kaijomaa ja Jari Sailio sekä muita kapteenistoon kuuluneita.

Kukkonen siirtyi kaudeksi 2016–2017 jatkamaan uraansa Aasian liigan eteläkorealaisjoukkue High1:een. Hän oli kahdeksalla osumallaan joukkueen eniten maaleja tehnyt puolustaja Kim Hyeokin kanssa. Kukkonen sijoittui myös koko liigan jäähypörssissä kolmanneksi 128 minuutillaan.

### Maajoukkueura

Kukkonen voitti alle 18-vuotiaiden MM-hopeaa vuonna 2006. Hän pelasi myös World U-17 Hockey Challengessa vuonna 2005.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | KalPa | A-SM | 35 | 0 | 2 | 2 | 20 | 5 | 0 | 0 | 0 | 2 | U18 | 6 | 0 | 0 | 0 | 2 |
| 2006–2007 | Suomi U20 | Mestis | 6 | 1 | 1 | 2 | 0 | – | – | – | – | – |
|  | KalPa | A-SM | 41 | 8 | 8 | 16 | 18 | 3 | 1 | 0 | 1 | 2 |
|  | KalPa | SM-liiga | 8 | 0 | 0 | 0 | 0 | – | – | – | – | – |
| 2007–2008 | Suomi U20 | Mestis | 2 | 0 | 0 | 0 | 0 | – | – | – | – | – |
|  | KalPa | A-SM | 31 | 2 | 16 | 18 | 4 | 11 | 0 | 2 | 2 | 4 |
|  | KalPa | SM-liiga | 20 | 0 | 0 | 0 | 4 | – | – | – | – | – |
| 2008–2009 | KalPa | SM-liiga | 57 | 0 | 3 | 3 | 28 | 12 | 0 | 1 | 1 | 10 |
| 2009–2010 | KalPa | A-SM | 13 | 1 | 3 | 4 | 4 | – | – | – | – | – |
|  | KalPa | SM-liiga | 29 | 1 | 1 | 2 | 8 | 7 | 1 | 0 | 1 | 2 |
| 2010–2011 | KalPa | SM-liiga | 47 | 1 | 4 | 5 | 41 | 7 | 1 | 1 | 2 | 29 |
| 2011–2012 | KalPa | SM-liiga | 59 | 4 | 11 | 15 | 18 | 6 | 1 | 1 | 2 | 2 |
| 2012–2013 | KalPa | SM-liiga | 52 | 3 | 4 | 7 | 8 | 5 | 0 | 1 | 1 | 0 |
| 2013–2014 | Ilves | SM-liiga | 51 | 6 | 10 | 16 | 24 | – | – | – | – | – |
| 2014–2015 | Ilves | SM-liiga | 56 | 0 | 8 | 8 | 26 | 2 | 0 | 0 | 0 | 14 |
| 2015–2016 | Blues | SM-liiga | 60 | 1 | 9 | 10 | 28 | – | – | – | – | – |
| 2016–2017 | High1 | ALIH | 46 | 8 | 11 | 19 | 128 | – | – | – | – | – |
| 10 kautta | yhteensä | SM-liiga | 439 | 16 | 50 | 66 | 185 | 39 | 3 | 4 | 7 | 57 |
| 1 kausi | yhteensä | ALIH | 46 | 8 | 11 | 19 | 128 | – | – | – | – | – |

Lähteet
-------

* Mikko Kukkonen The Internet Hockey Databasessa (englanniksi)
* Mikko Kukkonen *Elite Prospects*. Everysport Media Group AB.  (englanniksi)

### Viitteet

1. 1 2  Herckman, Marko: Mikko Kukkonen on ottanut ison roolin Ilveksessä *ilves.com*.  8.11.2013. Ilves-Hockey Oy.  Arkistoitu 26.3.2014. Viitattu 26.3.2014.
2. ↑  Mikko Kukkonen – Jatkoaika.com – Kaikki jääkiekosta
3. ↑  KalPalle uusia sopimuspelaajia *Jatkoaika.com*.  19.5.2006. Jatkoaika r.y. Viitattu 27.8.2011.
4. 1 2 3 4 5  Mikko Kukkonen *Elite Prospects*. Everysport Media Group AB.  (englanniksi)
5. ↑  Tolonen, Timo; Koljonen, Juha: KalPan riveissä enimmäkseen onnistumisia – pelaajien arvioinnit kaudelta 2008–09 *Jatkoaika.com*.  1.5.2009. Jatkoaika r.y. Viitattu 16.7.2013.
6. ↑  Tilastot – Liiga *liiga.fi*.  16.3.2010. Jääkiekon SM-liiga Oy. Viitattu 27.8.2011.
7. ↑  KalPalle tukku sopimuksia *Jatkoaika.com*.  1.1.2010. Jatkoaika r.y. Viitattu 27.8.2011.
8. ↑  Koljonen, Juha; Tolonen, Timo: KalPan pelaaja-arviot 2010–2011 *Jatkoaika.com*.  28.4.2011. Jatkoaika r.y. Viitattu 16.7.2013.
9. ↑  Neljä kuopiolaista sairauslomalle *Jatkoaika.com*.  18.11.2010. Jatkoaika r.y. Viitattu 27.8.2011.
10. ↑  Ilvekselle tukku pelaajasopimuksia *Jatkoaika.com*.  17.4.2013. Jatkoaika r.y. Viitattu 16.7.2013.
11. ↑  Bluesille puolustaja Ilveksestä *liiga.fi*.  5.5.2015. Jääkiekon SM-liiga Oy. Viitattu 6.5.2015.
12. ↑  Koivunen, Tommi: Bluesin uusi kapteeni yllättyi – "Olisi voinut olla todella paljon raskaampaakin" *is.fi*.  17.2.2016. Sanoma Media Finland Oy. Viitattu 17.2.2016.
13. ↑  Blues-kippari suuntaa Etelä-Koreaan *Jatkoaika.com*.  11.8.2016. Jatkoaika r.y. Viitattu 11.8.2016.


|  |  |  |
| --- | --- | --- |
| Edeltäjä:**Jari Sailio** | **Espoo Bluesin kapteeni SM-liigassa**2016 | Seuraaja:**Seurahistoria päättyi konkurssiin.** |